recursal/SuperWikiNEXT-32B huggingface dataset:
**Pendidikan di Australia** secara amnya merupakan tanggungjawab setiap negeri dan wilayah.

Pendidikan wajib
----------------

Kehadiran sekolah adalah wajib bagi setiap pelajar di Australia. Kanak-kanak berumur 5–6 tahun menerima 11 tahun pendidikan wajib. Tambahan dua tahun lagi pada tahun ke-11 dan 12. Kadar literasi pada kadar 99%. Penilaian sistem pendidikan yang dilakukan oleh Kerjasama Ekonomi Dan Pembangunan (OECD) meletakkan pendidikan Australia di tangga ke-8 daripada 38 terbaik di dunia.[*perlu rujukan*] *Programme for International Student Assessment* meletakkan sistem pendidikan Australia pada 2006 di tangga ke-6 untuk Membaca, ke-8 untuk Sains dan ke-13 untuk Matematik.

Pendidikan swasta
-----------------

Banyak sekolah dan universiti swasta telah ditubuhkan. Namun majoriti penduduknya menerima bantuan dan pembiayaan kerajaan. Kira-kira 58% rakyat Australia berumur dari 25-64 menerima pendidikan vokasional atau lebih tinggi.

Bahasa
------

Setiap sekolah menggunakan bahasa Inggeris sebagai bahasa kebangsaan. Ini kerana Australia asalnya menjadi tempat buangan banduan dari Great Britain. Penghijrahan besar-besaran dari Britain dan negara-negara Eropah yang lain menjadikan Australia sebuah Eropah di Hemisfera Selatan. Tatabahasa dan ejaan mengikut bahasa Inggeris Britain. Kira-kira 80 % penduduknya berbahasa Inggeris di rumah. Lain-lain ialah orang Cina (2.1%), Itali (1.9%), dan Greek (1.4%).

Sukan sebagai kurikulum
-----------------------

Sistem pendidikan di sebuah sekolah Di Australia membenarkan pelajarnya mengambil tidak lebih daripada enam mata pelajaran. 

Mount Lawley Senior High School mempunyai 1,300 pelajar. Ditubuhkan sejak 1955. Sekolah ini menjadikan sukan dan pendidikan jasmani sebagai kurikulum sekolah dengan mewajibkan pelajarnya mengambil dua jam pendidikan jasmani setiap minggu, yang turut dimasukkan elemen sukan. Sedangkan di Malaysia sukan dan pendidikan jasmani sebagai kokurikulum.

Sekolah ini juga membenarkan para pelajarnya mengambil maksimum enam mata pelajaran.Pelajarnya boleh memasuki universiti hanya dengan mengambil empat mata pelajaran sahaja dengan syarat mesti lulus dengan cemerlang.

Konsep serta fleksibiliti sistem pembelajaran sekolah ini telah menjadikannya sebagai antara sekolah terbaik di antara 50 sekolah di Australia Barat, bukan sahaja dari segi akademik tetapi juga di bidang sukan. Pendekatan fleksi memberi faedah meluas. Sistem pendidikan tidak boleh rigid dalam menguruskan sekolah.Tenaga pengajar bidang sukan mestilah mencukupi.

Sekolah juga berkongsi beberapa kemudahan sukan dengan Universiti Edith Cowan. Perkongsian ini dapat menjimatkan kos pembinaan kemudahan sukan. Selain itu sekolah itu mempunyai tujuh pasukan pancaragam yang serba lengkap.

Persekitaran pembelajarannya juga kondusif. Penglibatan dan komitmen ibubapa para pelajar dalam membantu meningkatkan prestasi anak-anak mereka. Hubungan antara komuniti dengan pihak sekolah amat rapat.

Rujukan
-------

1. ↑  "Key findings". *Programme for International Student Assessment*. Australian Council for Educational Research. Dicapai pada 2009-08-02.
2. ↑  M'sia Kaji Sistem Pendidikan Sekolah Di Australia, Bernama
Rencana ini ialah mengenai gelaran diraja British.  Untuk penyandang terkini gelaran itu, sila lihat Anne, Puteri Diraja.

**Puteri Diraja** (bahasa Inggeris: ***Princess Royal***) ialah gelaran istimewa yang diberikan oleh Raja British kepada puteri sulung baginda. Puteri Diraja terkini ialah Puteri Anne, yang menyandang gelaran itu sejak tahun 1987. Ia adalah gelaran kehormatan dan penghormatan tertinggi bagi seorang wanita kerabat diraja British. Tradisi itu bermula apabila Permaisuri Henrietta Maria, isteri Raja Charles I, ingin meniru gaya Perancis menyapa puteri sulung raja.

Puteri Diraja pertama ialah Puteri Mary pada tahun 1642, puteri sulung Henrietta dan Charles. Gelaran itu tidak diberikan secara automatik; terpulang kepada raja yang memerintah untuk membuat keputusan. Beberapa puteri yang layak tidak menerima gelaran itu kerana mereka sudah memegang gelaran lain, seperti menjadi ratu atau puteri negara lain.

Puteri Diraja tidak pernah menjadi Raja British, tetapi mereka memegang gelaran itu seumur hidup, walaupun mereka hidup lebih lama daripada bonda dan ayahanda mereka. Apabila seorang Puteri Diraja mangkat, gelaran itu tidak diturunkan kepada anakanda perempuannya. Sebaliknya, raja baharu boleh memilih untuk mengurniakannya kepada puteri sulung mereka sendiri.

Jika seorang puteri berkahwin, baginda mungkin mengambil gelaran suaminya, tetapi jika baginda bergelar Puteri Diraja, baginda biasanya mengekalkan gelaran itu walaupun selepas berkahwin. Puteri Anne yang telah menjadi Puteri Diraja sejak tahun 1937 telah mengekalkan gelaran itu selepas perkahwinannya.

Sekiranya Puteri Anne mangkat semasa pemerintahan kekanda sulungnya Raja Charles III, tidak akan ada puteri diraja yang layak menggantikan baginda. Puteri Charlotte, puteri tunggal William, Putera Wales, hanya layak dikurniakan gelaran itu jika William menjadi raja.

Senarai pemegang gelaran
------------------------

Berikut adalah senarai lengkap wanita yang secara rasmi bergelar Puteri Diraja:

| Bil. | Puteri Diraja (dari [tarikh] sehingga [tarikh]) | Potret | Keputeraan | Pasangan | Kemangkatan |
| --- | --- | --- | --- | --- | --- |
| 1 | Puteri Mary(1642–1660) |  | 4 November 1631 | William II, Putera Orange | 24 Disember 1660 |
|
| 2 | Puteri Anne(1727–1759) |  | 2 November 1709 | William IV dari Orange | 12 Januari 1759 |
| 3 | Puteri Charlotte(1789–1828) |  | 29 September 1766 | Frederick I dari Württemberg | 5 Oktober 1828 |
| 4 | Puteri Victoria(1841–1901) |  | 21 November 1840 | Frederick III, Maharaja Jerman | 5 Ogos 1901 |
| 5 | Puteri Louise(1905–1931) |  | 20 Februari 1867 | Alexander Duff, Duke Fife pertama | 4 Januari 1931 |
| 6 | Puteri Mary(1932–1965) |  | 25 April 1897 | Henry Lascelles, Earl Harewood ke-6 | 28 Mac 1965 |
|
| 7 | Puteri Anne(1987–kini) |  | 15 Ogos 1950 | Mark PhillipsSir Timothy Laurence | —kini berusia 72 tahun |
|

Rujukan
-------
Hedjkheperre Setepenre **Smendes** merupakan pengasas Dinasti kedua puluh satu Mesir dan menduduki takhta selepas kemangkatan Ramesses XI di Mesir Bawah – wilayah yang dikuasai beliau. Nama Mesirnya yang sebenarnya adalah Nesbanebded tetapi ia diterjemahkan ke bahasa Yunani sebagai Smendes oleh penulis-penulis selepasnya seperti Sextus Africanus dan Josephus. Manakala asal usul Smendes yang sebenar kekal sebagai satu rahsia, beliau dijangkakan merupakan Putera atau Gabenor di Mesir Bawah sepanjang Zaman Pembaharuan era Ramesses XI dan tapak kuasanya adalah Tanis.

Laporan Wenamun
---------------

Beliau jelas menonjol dalam Laporan Wenamun, bertarikh Tahun 5 Zaman Pembaharuan atau era Whm Mswt (atau Tahun 23 rasmi Ramesses XI) sebagai orang yang amat penting. Wenamun menegaskan bahawa beliau terpaksa melawat Tanis dan hadir sendiri bagi menyampaikan surat watikahnya kepada Smendes dengan tujuan mendapatkan kebenaran darinya bagi mengembara ke utara Lebanon moden dan mendapatkan kayu pokok cedar yang bernilai bagi penggunaan dalam Kuil Besar Amun di Thebes. Smendes bertindak balas dengan menghantar sebuah kapal bago perjalanan Wenamun ke Syria dan Levant.

Pemerintahan
------------

Smendes tidak banyak tertulis dalam rekod peringatan dangan hanya satu rekod stela dijumpai di sebuah kuari berhampiran Gebelein dan di Thebes di mana dia memperbaiki Tembok yang mengelilingi Kuil Monthu berhampiran Karnak. Smendes dirakamkan memerintah selama 26 Tahun oleh Manetho dalam buku Epitomenya, dan merupakan suami kepada Tentamun. Paderi Besar Menkheperre mematahkan satu pemberontak di Thebes pada Tahun 25 seorang raja yang hanya boleh jadi Smendes kerana tiada bukti bahawa Ketua Paderi mengira tahun pemerintahan mereka sendiri walaupun apabila mereka mengambil gelaran diraja seperti yang dilakukan oleh Pinedjem I. Menkheperre kemudiannya membuang negara pemimpin pemberontakan ke Padang Pasir Barat Oasis sebagaimana direkodkan oleh 'Stela Pembuangan Negeri oleh Menkheperre'. Individu-individu ini telah diampunkan beberapa tahun semasa pemerintahan penggantinya, Amenemnisu.

Smendes memerintah Mesir yang berpecah dan hanya mengawal Mesir Bawah semasa pemerintahan beliau manakala Mesir Atas dan Tengah adalah di bawah penguasaan Ketua Paderi Amun seperti Pinedjem I dan II. (*Prenomen*)nya atau takhta menyatakan – Hedjkheperre Setepenre/Setepenamun – yang membawa maksud 'Manifestasi Re, Yang dipilih oleh Re/Amun,' terbukti amat popular sepanjang Dinasti yang Ke-22 dan Dinasti Ke-23 yang berikut. Kesemuanya terdapat lima raja: Shoshenq I, Shoshenq IV, Takelot I, Takelot II dan Harsiese A mengunakan gelaran tersebut bagi kegunaan mereka sendiri.

Rujukan
-------

1. ↑  R. Krauss & D.A. Warburton "Chronological Table for the Dynastic Period" in Erik Hornung, Rolf Krauss & David Warburton (editor), *Ancient Egyptian Chronology* (Handbook of Oriental Studies), Brill, 2006. p. 493
2. ↑  Clayton, Peter A. *Chronicle of the Pharaohs*. Thames & Hudson. 2006. p. 178
3. ↑  Clayton, p. 178

Bacaan lanjut
-------------

* Nicolas Grimal, *A History of Ancient Egypt,* Blackwell Books (1992)
Lili adalah salah satu tumbuhan dwimusim.
**Tumbuhan dwimusim** ialah tumbuhan yang mengambil masa dua tahun (iaitu, dua musim pertumbuhan) untuk melengkapkan kitar hidupnya. Pada tahun pertama, ia tumbuh daun, batang, dan akar (struktur tampang). Kemudian ia masuk tempoh kedormanan pada musim sejuk. Selalunya batang kekal pendek dan daun dekat dengan tanah, membentuk roset. Banyak tumbuhan dwimusim memerlukan rawatan sejuk, atau pemvernalan sebelum ia berbunga. Pada tahun seterusnya, iaitu pada musim bunga atau musim panas, batang ia akan mula tumbuh dengan cepat untuk fasa pembiakan pula. Kemudian ia berbunga, menghasilkan buah dan benih dan akhirnya ia mati. Kebanyakkan tumbuhan dwimusim berasal dari kawasan beriklim sederhana.

Dari perspektif pekebun, status tumbuhan sebagai semusim, dwimusim, atau saka berbeza mengikut tempat dan tujuan. Tumbuhan dwimusim untuk tanaman bunga, buah, atau benih ditanam dalam tempoh kitaran ia hidup selama dua tahun. Manakala tumbuhan dwimusim untuk tanaman makanan seperti sayuran atau akar pula ditanam sebagai tanaman semusim (kurang dari setahun). Tumbuhan dwimusim tulen hanya berbunga sekali dalam hidupnya, berbeza dengan tumbuhan saka yang berbunga setiap tahun setelah matang.

Contoh tumbuhan dwimusim ialah pasli, lobak, bunga balung ayam dan lili. Ahli pembiak baka tumbuhan telah menghasilkan kultivar semusim dari tumbuhan dwimusim yang akan berbunga pada tahun pertaman dari biji benih seperti pokok sarung tangan musang dan pokok stok.

Rujukan
-------

1. ↑  Definasi dwimusim. Pusat Rujukan Persuratan Melayu. Dewan Bahasa dan Pustaka.

|  |  |
| --- | --- |
| Ikon tunas | Rencana berkaitan hortikultur ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tumbuk kalang** ialah suatu irama dan alat muzik yang dimainkan di Negeri Sembilan. Ia terhasil daripada irama bunyi yang keluar daripada tumbukan beberapa batang antan ke sebuah lesung kayu. Alat muzik ini dikenali di beberapa kawasan di Negeri Sembilan seperti Tampin, Inas, Seri Menanti, Gunung Pasir dan Rembau. Ia dimainkan oleh masyarakat pesawah pada zaman dahulu ketika mengemping padi terutama pada waktu malam bulan mengambang dan lagunya dinyanyikan oleh anak muda. Setelah penat menuai dan membanting padi pada siang hari, pada malamnya masyarakat kampung berkumpul untuk mengemping padi dan sambil-sambil itu menikmati irama tumbuk kalang.

Baca lagi
---------

* Bongai
* Tadau Kaamatan

Rujukan
-------

1. ↑  Norazit Selat (1990). *Negeri Sembilan: dahulu dan sekarang* (PDF). Persatuan Muzium Malaysia.
2. ↑  "Tumbuk Kalang Permainan Rakyat Negeri Sembilan". *mStar*. 15 Mei 2012. Dicapai pada 22 Disember 2021.

Bacaan lanjut
-------------

* Abdul Razak Hassan (1985). *Muzik tradisional di Negeri Sembilan Tumbuk Kalang*. Jabatan Sosio-Budaya, Akademi Pengajian Melayu, Universiti Malaya.

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Filem **Jebak Maut** merupakan sebuah filem Melayu yang diterbitkan di Singapura pada tahun 1967. Filem Jebak Maut diterbitkan dalam bentuk filem hitam putih tanpa warna.

Pengarah
--------

Filem Jebak Maut diarah oleh pengarah Jamil Sulong pada 1967.

Sinopsis
--------

Filem ini mengisahkan tentang Amran menjadi buruan polis kerana disyaki membunuh Raju. Pasukan polis mula menjejaki Amran kerana dia berjaya melepaskan diri dari tempat pembunuhan. Polis telah mencari di rumah Amran malangnya dia tiada di situ. Setelah polis beredar dari rumahnya, Amran masuk ke rumahnya dan ingin menerangkan kejadian sebenar kepada ayah, ibu dan pakciknya. Tetapi ayah Amran tidak mahu mendengar penjelasan Amran dan menghalaunya keluar. Amran dibantu oleh pakciknya dan disembunyikan di sebuah rumah yang lain.

Sebenarnya Amran, Norlida dan Taib telah menyelamat dan memberi perlindungan kepada Raju daripada diserang oleh ahli kumpulannya. Raju menerangkan yang dia merupakan ahli kumpulan sulit. Dia bercadang untuk keluar dari kumpulan itu kerana ingin berkahwin. Tetapi ahli kumpulannya tidak bersetuju lalu memukul dan mengurung Raju. Raju berjaya melepaskan diri dan membawa lari blok/plate untuk membuat wang palsu untuk dijadikan bukti dan perlindungan.

Sebelum kematian Raju, dia sempat memberi duit 50 sen kepada Amran. Norlida meminta bantuan Mejar Anuar untuk membantu Amran daripada dituduh atas kematian Raju. Mejar Anuar mahu mencari Taib iaitu saksi utama yang menyaksikan kejadian itu yang telah melarikan diri kerana ketakutan. Pada masa yang sama, Mejar Anuar dan Amran berjaya merungkai misteri duit syiling 50 sen yang sempat diberi oleh Raju sebelum kematiannya.

Pelakon
-------

### Pelakon Utama

* Ahmad Mahmud sebagai Mejar Anuar
* Aziz Jaafar sebagai Amran Mokhsin
* Sarimah sebagai Norlida
* Haji Mahadi sebagai Mazlan @ Pak Busu (Pakcik Amran)
* Salleh Kamil sebagai Inspektor Bakhtiar

### Pelakon Pembantu

* Malek Sutan Muda sebagai Bagus (Ayah Tiri Amran)
* Omar Suwita sebagai Samseng Kuncu 1
* Ali Fiji sebagai Samseng Kuncu 3
* M. Rafiee sebagai Samseng Kuncu 2
* Sa'amah sebagai Semah (Ibu Amran)
* Ahmad C sebagai Taib Todi
* Ahmad Ghani sebagai Samseng Kuncu 4

### Memperkenalkan

* Thassani
* Susan Chua
* Rosy Wong

Pemyanyi & Lagu
---------------

* Aziz Jaafar & Kartina Dahari - Malam Cemerlang
* Kartina Dahari - Sitara

Dialog Ikonik & Popular
-----------------------

* Taib Todi *"Yeah! We must do our duty to our society my friend"*

Pautan luar
-----------

* *Jebak Maut*  di Pangkalan Data Filem Internet (IMDb)
Rumpai **Salsola tragus*code: la is deprecated* .
***Tumbleweed*** merujuk kepada bahagian anatomi beberapa spesies tumbuhan tampak atas tanah lalu akan tercabut dari akar atau batangnya setelah matang dan kering sepenuhnya lalu menyebarkan biji benih hasil tiupan angin yang membawa merata-rata tempat. Spesies tumbuhan yang bertindak sedemikian lazim bertaburan di kawasan-kawasan berekosistem padang rumput dan gersang di mana adanya tiupan angin yang kerap serta persekitaran terbuka lalu membolehkan rumpai-rumpai ini tersebar tanpa sebarang halangan.

Spesies-spesies utama
---------------------

Rumpai-rumpai yang tersebar meliar ini terdiri dalam kumpulan tumbuhan berikut: 

* Amaranthaceae (termasuk Chenopodiaceae)
* Amaryllidaceae
* Asphodelaceae
* Asteraceae
* Brassicaceae
* Boraginaceae
* Caryophyllaceae
* Fabaceae
* Lamiaceae
* Poaceae

Risiko kepada alam sekitar
--------------------------

Longgokan rumpai *Salsola* yang tersangkut pada pagar.
Terdapat seberapa spesies ruderal yang diketahui menggalakkan hakisan angin di kawasan terbuka melalui pengambilan air yang sangat banyak sehingga mampu menggugat kegiatan pertanian yang khusus di muka bumi dan iklim sebegini termasuk penanaman jagung dan kekacang. Satu kajian menunjukkan bahawa sepohon spesies *Kali tragus* mampu mengeluarkan sehingga 167 liter air dari tanah ladang gandum dalam masa satu tahun.

Longgokan rumpai yang besar mampu menghalang laluan dan jalan raya sehingga membahayakan pemandu yang lalu-lalang, malah ia juga mampu menimbun menyesakkan bangunan yang berpenghuni. 

Rumpai-rumpai liar ini juga telah diperhatikan banyak menjejaskan loji rawatan air sisa di mana sebarang longgokan yang masuk dalam kemudahan loji inj boleh menjejaskan peralatan elektromekanik yang berperanan penting dalam perawatan kumbahan lalu memakan banyak masa dan tenaga menyelenggarakan dan membersihkan kemudahan sebegini.

Rujukan
-------

1. ↑  Dirk V. Baker (2007). *Dispersal of an Invasive Tumbleweed*. ProQuest. m/s. 90–. ISBN 978-0-549-44310-0.[*pautan mati kekal*]
2. ↑  Baker, Dirk V. (2007). *Dispersal of an Invasive Tumbleweed*. ProQuest. m/s. 3. ISBN 978-0-549-44310-0.
3. ↑  Parker, Ph.D. Robert (2003). *DROUGHT ADVISORY EM4856 – Water Conservation, Weed Control Go Hand in Hand* (PDF). Washington State University Cooperative Extension. Diarkibkan daripada yang asal (PDF) pada 2009-01-16. Dicapai pada 2020-01-06.
4. ↑  Thompson, M. (2018) 'Evaluating Opportunities and Barriers to Improving the Energy Efficiency of Small Nebraska Wastewater Treatment Plants',pp.83

Pautan luar
-----------

* Howard, Brian Clark (17 Disember 2015). "Watch a Plague of Tumbleweeds Blow Across the West". National Geographic.
| Suit protokol Internet |
| --- |
| Lapisan Penggunaan |
| * BGP
* DHCP
* DNS
* FTP
* HTTP
* HTTPS
* IMAP
* LDAP
* MGCP
* MQTT
* NNTP
* NTP
* POP
* ONC/RPC
* RTP
* RTSP
* RIP
* SIP
* SMTP
* SNMP
* SSH
* Telnet
* TLS/SSL
* XMPP
* *lanjut*
 |
| Lapisan Pengangkutan |
| * TCP
* UDP
* DCCP
* SCTP
* RSVP
* *lanjut*
 |
| Lapisan Internet |
| * IP
	+ IPv4
	+ IPv6
* ICMP
* ICMPv6
* ECN
* IGMP
* IPsec
* *lanjut*
 |
| Lapisan Pautan |
| * ARP
* NDP
* OSPF
* Terowong
	+ L2TP
* PPP
* MAC
	+ Ethernet
	+ Wi-Fi
	+ DSL
	+ ISDN
	+ FDDI
* *lanjut*
 |
| * l
* b
* s
 |

**Protokol Internet** ialah protokol yang menyalurkan datagram ke saluran yang tertentu dengan harapan ia sampai ke destinasinya. Fungsi penghalaan ini membolehkan antara rangkaian, lantas pada dasarnya mewujudkan Internet.

Keluaran perdana pertama IP, Protokol Internet versi 4 (IPv4), adalah protokol Internet yang digunakan paling meluas. Versi seterusnya ialah Protokol Internet versi 6 (IPv6).

Keselamatan
-----------

Semasa fasa reka bentuk bagi ARPANET dan Internet awal, aspek-aspek keselamatan di samping perlunya sebuah rangkaian antarabangsa yang umum tidak dapat diagak sepenuhnya, lantas kebanyakan protokol Internet mempamerkan kerentanan yang diserlahkan oleh serangan-serangan rangkaian dan penilaian keselamatan terkemudian. Pada tahun 2008, penilaian keselamatan yang menyeluruh serta usul-usul pengurangan masalah telah diterbitkan, manakala Pasukan Petugas Kejuruteraan Internet (IETF) menjalankan kajian-kajian selanjutnya.

Lihat juga
----------

* Alamat IP

Rujukan
-------

1. ↑  Abdul Aziz, Ahmad Zaharim. "Protokol Internet (IP) dan Penghala". *Menguasai Internet*. Danauilmu.net. Dicapai pada 6 Mac 2013.
2. ↑  Security Assessment of the Internet Protocol (IP)(versi arkib)
3. ↑  Security Assessment of the Internet Protocol version 4 (IPv4)

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Entertainment Weekly*** ("Hiburan Mingguan", kadangkalanya disingkatkan sebagai ***EW*** ) ialah sebuah majalah Amerika Syarikat terbitan Meredith Corporation yang meliputi bidang-bidang filem, televisyen, muzik, teater Broadway, sastera dan budaya popular. 

Berbeza dengan penerbitan yang menumpukan perhatian selebriti seperti *Us Weekly*, *People* (majalah kembar kepada *EW* ), dan *In Touch Weekly*, *EW* terutamanya menumpukan pada berita media hiburan dan ulasan kritis. Walau bagaimanapun, majalah ini lebih menyasarkan kepada khalayak umum tidak seperti *Variety* dan *The Hollywood Reporter*, yang bertujuan untuk orang dalam industri.

Sejarah
-------

Isu pertama diterbitkan pada 16 Februari 1990.

Dicipta oleh Jeff Jarvis dan diasaskan oleh Michael Klingensmith, yang berkhidmat sebagai penerbit sehingga Oktober 1996, iklan televisyen asal majalah yang meminta pelanggan pra-penerbitan menggambarkannya sebagai panduan pengguna untuk budaya popular, termasuk filem, muzik, dan ulasan buku, kadang-kadang dengan ulasan video dan panggung, juga. (" *Almanak Petani* pasca moden"). 

Pada tahun 1996, majalah itu memenangi Anugerah Majalah Kebangsaan untuk Kecemerlangan Umum daripada American Society of Mgaazine Editors. *EW* memenangi anugerah yang sama sekali lagi pada tahun 2002.

Pada September 2016, dengan kerjasama *People*, *Entertainment Weekly* melancarkan People/Entertainment Weekly Network. Rangkaian itu ialah "rangkaian video dalam talian yang disokong iklan dan iklan, membawa pengaturcaraan ringkas dan panjang yang meliputi selebriti, budaya pop, gaya hidup dan cerita minat manusia". Ia dijenamakan semula sebagai PeopleTV pada September 2017.

Bermula dengan edisi Ogos 2019, *Entertainment Weekly* beralih kepada model isu bulanan.

Rujukan
-------

1. 1 2  "Henry Goldblatt, a longtime veteran at EW moving back to his old job as editor". *New York Post*. Jan 30, 2015.
2. ↑  "EW Loses Its Top Editor". *New York Post*. January 7, 2009. Dicapai pada June 23, 2018.
3. ↑  "New York Times". *The New York Times*. Dicapai pada February 10, 2014.
4. ↑  "Top 100 U.S. Magazines by Circulation" (PDF). *PSA Research Center*. Dicapai pada February 6, 2016.
5. ↑  Sumner, David E.; Rhoades, Shirrel (2006). *Magazines: A Complete Guide to the Industry*. Peter Lang. m/s. 142. ISBN 978-0-8204-7617-9. Dicapai pada April 10, 2016.
6. ↑  "Mag Bag". *Media Daily News*. October 26, 2007.
7. ↑  "Winners and Finalists Database | ASME". *www.magazine.org*. Dicapai pada 2017-05-23.[*pautan mati kekal*]
8. ↑  Spangler, Todd. "'PeopleTV' Is New Name of Time Inc.'s Celeb and Entertainment Online Network". *Variety*. Dicapai pada April 12, 2018.
9. ↑  "*Entertainment Weekly* Going Monthly". *The Hollywood Reporter*. Dicapai pada June 9, 2019.

### Bacaan lanjut

* Anne Helen Petersen (June 10, 2014). "The Trials of Entertainment Weekly: One Magazine's 24 Years of Corporate Torture". The Awl. Archived from the original on 2014-06-17. Retrieved June 19, 2014.

Pautan luar
-----------

* Tapak web rasmi
Teres Sawah Banaue di Filipina
Teres sawah berdekatan Kuil Gunung Kawi, Bali, Indonesia
Padi teres di Yunnan, China
Padi teres
**Padi teres** adalah teknik pertanian yang biasa diamalkan di Indonesia dan Filipina bagi menanam padi. Pesawah padi terpaksa berbuat demikian kerana keluasan tanah yang sempit, kecil dan amat bergantung kepada tenaga manusia, tidak ada jentera pembajak digunakan.

Muka bumi di pulau Sumatera, Jawa dan lain-lain tidak cukup rata untuk mengusahakan padi sawah secara rata terbentang. Pesawah bergantung kepada air sungai dan terusan kerana hanya terusan dan tali air yang kecil. Pesawah menggunakan sistem kincir air untuk mencedok air dari tali air ke dalam sawah. Kincir air diperkenalkan oleh pegawai Belanda semasa menjajah Indonesia.

Kedalaman air sawah ialah 12 cm, sesuai untuk padi sawah dan mengelakkan tikus makan benih padi. Tunggul padi akan mereput dan menjadi baja. Ikan-ikan kecil seperti sepat, keli dan haruan banyak hidup dalam sawah kerana tidak dicemari toksid baja urea dan racun rumpai.

Lihat juga
----------

* Padi sawah



|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Taman Sinar Harapan Tampoi** merupakan salah satu Taman Sinar Harapan yang disediakan oleh kerajaan di Malaysia yang terletak di Tampoi, Johor Bahru.

Perkhidmatan ini terbuka kepada Orang Kurang Upaya yang berdaftar dengan Jabatan Kebajikan Masyarakat dan disyorkan oleh pegawai perubatan atau pakar perubatan. Ia terbuka kepada warganegara Malaysia dan bermastautin di Malaysia.

Taman Sinar Harapan Tampoi menawarkan latihan bagi orang kurang upaya yang berusia antara 15 -35 tahun bagi kedua-dua jantina, lelaki dan perempuan.Hanya orang kurang upaya yang boleh dilatih diterima masuk untuk latihan di sini. Mereka juga perlu bebas dari sebarang penyakit berjangkit.

Objektif Taman Sinar Harapan
----------------------------

* Memberi jagaan , perlindungan dan pemulihan kepada Orang Kurang Upaya bermasalah Pembelajaran yang terbiar, yatim piatu, tidak mempunyai penjaga dan yang memerlukan latihan pemulihan.
* Memberi latihan pengurusan diri atau latihan aktiviti kehidupan seharian supaya mereka ini dapat melakukan sendiri tanpa bantuan orang lain.
* Memberi latihan pra – vokasional supaya mereka boleh hidup berdikari.
* Memberi peluang kepada mereka untuk berinteraksi atau bergaul dengan kawan –kawan, masyarakat atau orang lain melalui aktiviti –aktiviti sosial dan sebagainya.
* Memberi latihan kemahiran sosial dan mendapatkan kerjasama dari badan –badan sukarela bagi tujuan integrasi dengan masyarakat.

Hubungan
--------

Taman Sinar harapan terletak di bawah Jabatan Kebajikan Masyarakat dan maklumat lanjut boleh di dapati di:-

* Laman Web:
* No.Telefon: 03 – 26165660
**Taman Koperasi UDA** (TKU) ialah taman perumahan yang terletak di Batu 12½ Jalan Hulu Langat iaitu di sebelah kiri jalan menghala ke arah Pangsun, Selangor. Lokasinya di belakang Taman Desa Raya menyebabkan ia tidak kelihatan dari jalan utama Hulu Langat walaupun ia terletak di kedudukan yang lebih tinggi di kaki bukit Hutan Simpan Kekal Bukit Sungai Putih, Ampang. Di sebelah kanan dan belakang taman ini, terletak Taman Perkasa, manakala di sebelah kirinya pula ialah sebuah sekolah swasta iaitu Sekolah Seri Suria.

Asal taman ini merupakan sebidang tanah belukar dengan keluasan lebih kurang 5 hektar (12 ekar) yang dimiliki oleh Koperasi Kakitangan UDA (Urban Development Authority) atau lebih dikenali sebagai Udaco. Pada hujung tahun 80an, pihak Pengurusan Udaco telah membuat keputusan untuk menjadikan tanah ini sebagai taman perumahan dengan memecahkan tanah ini kepada lot-lot kecil berukuran 4,000-6,000 kaki persegi setiap satu. Lot-lot kecil tanah ini kemudiannya dijual kepada ahli-ahli Udaco yang terdiri dari kakitangan UDA untuk tujuan didirikan rumah di atasnya. Terdapat 73 lot pelbagai saiz kesemuanya dengan satu lot darinya diperuntukan untuk taman permainan kanak-kanak yang terletak di persimpangan Lengkuk Utama Udaco (LUU) dan Jalan Udaco 2 (JU2). Pada tahun 1998 sebuah surau telah didirikan di tapak taman permainan ini hasil sumbangan penduduk setempat. Bagaimanapun taman permainan kanak-kanak masih dikekalkan di sebahagian tapak ini.

Bermula awal 90an, rumah-rumah telah mula didirikan oleh para pembeli tanah ini dan ia diberikan nama Taman UDA Murni. Bagaimanapun nama ini kemudiannya telah diubah menjadi Taman Koperasi UDA yang menggambarkan pemilik asal tanah ini. Kini terdapat 58 buah rumah yang kesemuanya berbeza saiz dan rekabentuk di taman ini, hanya tinggal 14 unit sahaja tanah yang masih kosong dan belum didirikan rumah.

Pada awal penempatan ini, hampir semua pemilik tanah dan rumah adalah kakitangan UDA, bagaimanapun lama-kelamaan ramai dikalangan mereka telah menjual semula tapak rumah ini kepada pihak lain. Kini lebih separuh dari tuan punya tanah/rumah di sini terdiri bukan dari kalangan kakitangan UDA, ada yang bekerja sebagai doktor, pensyarah, akauntan, jurutera, pegawai bank, syarikat swasta, pegawai polis, guru, ahli perniagaan, pesara kerajaan dan sebagainya. Satu fakta mengenai penduduk di taman ini ialah ia terdiri 100% bumiputera dari pelbagai negeri di Malaysia
Resit ditandatangani oleh Méliès bagi pihak syarikat filemnya pada tahun 1912.
Syarikat **Star Film** ("nama dagangnya") atau nama asalnya **Manufacture de films pour cinématographes**}} adalah sebuah syarikat pengeluaran filem Perancis yang dikendalikan oleh Georges Méliès, seorang pakar ilusi dan pengarah filem.

Sejarah
-------

Logo Star Film (di sebelah kiri) pada set filem Méliès, *The Man with the Rubber Head*
Pada 28 Disember 1895, Méliès menghadiri pertunjukkan pertama teknologi kamera Kinetoscope oleh para pelopornya, Auguste & Louis Lumière di 14 Boulevard des Capucines di Paris. Méliès, segera mendekati Antoine Lumière dan menawarkan untuk membeli sebuah projektor Lumière untuk percubaannya sendiri; namun Antoine enggan bervuat demikian meskipun berulangkali Méliès terus membuat tawaran selepas itu. Méliès seterusnya beralih berjumpa Robert W. Paul di United Kingdom - beliau berjaya memperoleh projektor Animatographe dari Paul pada Februari 1896, dengan sebanyak ₣1,000 disertakan koleksi filem pendek sesetengahnya oleh Paul manakala beberapa yang lain oleh Edison Studios. Méliès menayangkan filem-filem dibelinya ini di teater ilusinya, Théâtre Robert-Houdin, pada April 1896. 

Tanda dagangan **Star Film** pada kad tajuk untuk *The Impossible Voyage*
Sementara itu, setelah mempelajari prinsip-prinsip bagaimana projektor Paul berfungsi, Méliès mereka kamera buatannya sendiri dengan bantuan seorang mekanik, Lucien Korsten di bengkel teater menggunakan bahagian-bahagian mesin ilusi terawalnya yang dikitar semula. Pada 2 September 1896, Méliès, Korsten, dan seorang rakan sekutu, Lucien Reulos, memperoleh paten atas kerja mereka yang dirasmikan sebagai Kinétograph, dan pada 2 Disember Méliès mencipta jenama Star Film, dengan slogan "The Whole World Within Reach" ("Seluruh Dunia Dalam Jangkauan."

Nota kaki
---------

Rujukan
-------

1. ↑  Malthête, Jacques; Mannoni, Laurent (2008). *L'oeuvre de Georges Méliès*. Paris: Éditions de La Martinière. m/s. 28. ISBN 9782732437323.
2. 1 2  Frazer, John (1979). *Artificially Arranged Scenes: The Films of Georges Méliès*. Boston: G. K. Hall & Co. m/s. 33–35. ISBN 0816183686.
3. ↑  Hammond, Paul (1974). *Marvellous Méliès*. London: Gordon Fraser. m/s. 30. ISBN 0900406380.

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat

 |
**Testament Politik API** merupakan dokumen politik hasil susunan Ahmad Boestamam, Ketua satu Angkatan Pemuda Insaf (API), yang menggariskan program perjuangan API untuk mencapai kemerdekaan Tanah Melayu. 

Dokumen ini diterbitkan oleh Lembaga Tertinggi API pada 21 Disember 1946, dan dicetak oleh Malayan Printers, Kuala Lumpur.

Isi kandungan
-------------

Dokumen ini setebal 27 halaman termasuk dua halaman petikan kata-kata beberapa orang pemimpin besar seperti Sukarno, Mohammad Hatta dan Subhas Chandra Bose. 

Testament ialah salah satu manifesto politik di Tanah Melayu dan disebarkan kepada peserta Kongres API se-Malaya yang berlangsung di Melaka pada 22, 23 dan 24 Disember 1946.

Analisis
--------

Ianya cuba menerangkan tentang kebangkitan pergerakan tanpa mengira ras tenaga pemuda dan pemudi di Malaya dan di seluruh dunia. Mereka berjuang demi kemerdekaan tanah air masing-masing berlandaskan keyakinan dan kepercayaan terhadap diri sendiri.

Diharamkan British
------------------

Pada 13 Mac 1947, Ahmad Boestamam selaku Ketua Angkatan Pemuda Insaf (API) telah ditahan oleh polis dan Special Branch Kerajaan Kolonial British dan dihadapkan ke mahkamah atas 3 tuduhan:

**PERTAMA:** Pada 21 Disember 1946, mengeluarkan sebuah buku kecil bernama "Testament Politik API" di Kuala Lumpur yang mengandungi perkataan-perkataan menghasut dan juga mengeluarkan perkataan "Merdeka Dengan Darah", iaitu perbuatan menghasut mengikut undang-undang.

**KEDUA:** Menerbitkan buku kecil tersebut adalah salah di sisi undang-undang.

**KETIGA:** Mencetak buku kecil tersebut, dituduh salah mengikut undang-undang seperti tuduhan kedua.

Ahmad Boestamam yang dibela oleh peguam John Eber (Malayan Democratic Union) telah didapati bersalah atas ketiga-tiga tuduhan dan dikenakan hukuman denda $1,000 atau 6 bulan penjara kerjaberat untuk tuduhan pertama, $200 atau 1 bulan penjara untuk tuduhan kedua, dan $200 atau 1 bulan penjara untuk tuduhan ketiga.

Dengan bantuan wang dari rakan-rakan perjuangannya, beliau memilih untuk membayar denda bagi mengelak dari dipenjara.

Empat bulan kemudian, pada 16 Julai 1947, Angkatan Pemuda Insaf (API) telah diharamkan oleh Kerajaan Kolonial British.

Rujukan
-------

1. ↑  Pusat Sejarah Rakyat Ahmad Boetamam Dihadapkan ke Mahkamah
**Tupai Terbang Ekor Merah** (bahasa Inggeris: "*Javanese Flying Squirrel/Horsfield's Flying Squirrel*") merupakan salah satu daripada haiwan yang terdapat di Malaysia. Tupai ini merupakan haiwan yang dilindungi and memerlukan lesen pemburuan. Nama sainsnya *Iomys horsfieldi*. 

Malaysia merupakan salah satu daripada 12 negara yang telah diiktiraf sebagai kepelbagaian raya ("*mega diversity*") dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih daripada 1,500 vertebrata darat, lebih daripada 150,000 spesies invertebrata, lebih daripada 1,000 spesies rama-rama dan 12,000 spesies kupu-kupu, dan lebih daripada 4,000 spesies ikan laut.

Ciri-ciri
---------

Tupai Terbang Ekor Merah adalah haiwan berdarah panas, melahirkan anak, menjaga anak sehingga mampu berdikari, dan mempunyai bulu di badan. 

Jantung Tupai Terbang Ekor Merah terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Rujukan
-------

1. ↑  Aplin, K. & Lunde, D. (2008). *Iomys horsfieldii*. *Senarai Merah Spesies Terancam IUCN 2008*. IUCN 2008. Dicapai pada 6 January 2009.
2. ↑  Protection of Wild Life Act 1972  
LAWS OF MALAYSIA<br<Act 76
Jangan dikelirukan dengan Tanjung.
Rajah menunjukkan sebuah tetanjung.
**Tetanjung** atau **tetanjung pasir** ialah bentuk bumi pemendapan dijumpai di luar pinggir laut. Pada satu hujung, tetajung terhubung dengan kepala, dan menganjur ke hidung. Tetanjung ialah sejenis beting atau pantai yang terhasil apabila kesebentukan berlaku, seperti di tanjung tinggi pesolot, dengan proses hanyutan susur pesisir. Hanyutan susur pesisir (juga dipanggil hanyutan litoral) berlaku kerana ombak menemui pantai pada sudut serong, dan berundur serenjang dengan pesisir, menggerakkan enapan ke bawah pantai dalam corak siku-sika. Penghanyutan susur pesisir dilengkapkan dengan arus susur pesisir, yang mengangkut enapan melalui air di sepanjang pasir. Arus ini diletakkan dalam pergerakan oleh sudut serong sama bagi ombak yang masuk yang menyebabkan hanyutan litoral dan mengangkut enapan dalam proses serupa.

Lihat juga
----------

* Senarai tetanjung
* Gosong, bentuk bumi yang berkaitan
* Ria, kerap dikelirukan dengan tetanjung

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Tetanjung*** |

1. ↑  Evans, O.F. 1942, The origin of spits, bars and related structures: Journal of Geology, v. 50, p. 846-863
2. ↑  Duane, D.B. and James, W.R. 1980, Littoral transport in the surf zone elucidaed by an Eulerian sediment tracer experiment: Journal of Sedimentary Petrology, v. 50, p. 929-942

Templat:Geografi pinggir laut
Bagi periuk kera tempatan, lihat Nepenthes.
Periuk *Nepenthes distillatoria*. **A:** Kelenjar madu dari permukaan tudung yang menarik. **B:** Bendalir pencernaan dari dalam periuk, dalam lekukan bak saku epidermis, terbuka ke bawah. **C:** Bahagian sama yang melintang.
Mikrograf elektron pengimbas bagi permukaan dalam periuk
**Periuk kera** ialah beberapa tumbuhan maging berlainan yang ada daun terubah suai yang dipanggil **perangkap serling**—suatu mekanisme pemerangkapan mangsa yang bercirikan lubang dalam yang diisi dengan cecair pencernaan. Perangkap bagi apa yang dianggap merupakan periuk "sebenar" ini terbentuk daripada daun yang mengkhusus. Tumbuhan ini menarik perhatian dan melemaskan mangsa dengan madunya.

Jenis
-----

Istilah "periuk kera" secara umumnya merujuk pada ahli keluarga Nepenthaceae dan Sarraceniaceae, namun perangkap serling yang hampir sama pun digunakan oleh Cephalotaceae yang monotaip dan beberapa ahli Bromeliaceae. Keluarga Nepenthaceae dan Sarraceniaceae adalah keluarga yang paling kaya dengan spesies periuk kera.

Rujukan
-------

1. ↑  Krol, E.; Plancho, B. J.; Adamec, L.; Stolarz, M.; Dziubinska, H.; Trebacz, Kgv. (2011). "Quite a few reasons for calling carnivores 'the most wonderful plants in the world'". *Annals of Botany*. **109** (1): 47–64. doi:10.1093/aob/mcr249. PMC 3241575. PMID 21937485.

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Solidariti Mahasiswa Malaysia** (SMM) memperjuangkan nasib para mahasiswa di Malaysia. Pengerusi SMM ialah Mohd Shazni Munir Mohd Ithnin. SMM mendakwa mempunyai 5,000 ahli termasuk dalam Gabungan Mahasiswa Islam Se-Malaysia, Pro Mahasiswa Nasional, Gerakan Demokratik Belia dan Pelajar Malaysia, Jawatankuasa Kebajikan Mahasiswa dan Mahasiswi, Kelab Rakan Siswa Islah Malaysia, Kumpulan Aktivis Mahasiswa Independen dan Persatuan Kebangsaan Pelajar Islam Malaysia.

Hak berhimpun
-------------

Pada 3 Disember 2009, SMM tidak senang dengan laporan polis yang dibuat oleh Dewan Pemuda PAS Kelantan dan Angkatan Muda PKR Pulau Pinang yang dilihat tidak senang dengan perhimpunan terbuka. Tindakan PAS dan PKR ini tidak selaras dengan amalan perhimpunan terbuka. Selama ini UMNO / Barisan Nasional tidak setuju dengan gerakan BERSIH, dasar PPSMI dan Perhimpunan Anti ISA 2008. Kini PAS dan PKR pula yang tidak senang pula dengan perhimpunan terbuka .

BTN berbau perkauman
--------------------

Pengerusi SMM, Shazni Munir Ithnin menyatakan bahawa SMM mempunyai banyak bukti dalam bentuk rakaman BTN yang berbau perkauman.Kursus Biro Tatanegara (BTN) sememangnya mempunyai unsur-unsur 'doktrinisasi perkauman dan politik'. SMM membantah kenyataan mantan Perdana Menteri Malaysia, Tun Mahathir Mohamad berhubung ketegaran beliau supaya kursus BTN dikekal. Turut hadir dalam sidang media ialah Hilman Idham - Presiden Kumpulan Aktivis Mahasiswa Independen (KAMI) dan Abdullah Omar Muhamad Fuad - Presiden Kelab Rakan Siswa Islah Malaysia (KARISMA).

Membantah Loji Lynas
--------------------

Pada 30 Julai 2011, persatuan ini menggesa projek loji meproses nadir bumi Lynas di Gebeng, Kuantan, Pahang dihentikan segera demi keselamatan dan kesihatan penduduk setempat. SMM menubuhkan Gerakan Mahasiswa Selamatkan Rakyat(GMSR) untuk menyuarakan kepentingan rakyat terbanyak. Pengerusi GMSR ialah Mohd Ramzulnasri Kamarusaman.

Kajian singkat pada 25-Jun 2011 mendapati 99 % daripada 400 responden yang ditemui menolak Lynas di di tempat mereka. Sebelum ini pelbagai penjelasan dan alasann diberikan oleh pihak Lynas, kerajaan , TV3 dan media massa arus perdana.

NGO lain yang menentang projek Lynas ialah Save Malaysia dan Badar.Mereka mengedarkan risalahn penerangan tentang bahaya projek Lynas di stesen transit aliran ringan (LRT) Masjid Jamek ke sekitar Jalan Tun Razak dan pusat membeli belah Sogo.

Rujukan
-------

1. ↑  PRU-13: Solidariti Mahasiswa boikot Pakatan jika tak berubah
2. ↑  SMM ada bukti rakaman BTN ‘berbau perkauman
3. ↑  Lynas: Jangan nak untung, rakyat tergadai
**Tcl** ( *Tool Command Language*, sering ditulis "Tcl" berbanding "TCL" dan disebut *ticle*) adalah salah satu bahasa pengaturcaraan. Ia dicipta oleh John Ousterhout.

Pentafsir yang biasa untuk Tcl adalah tclsh.

Sintaks
-------

### Sintaks asas dalam Tcl

Sintaksnya berupa seperti perkataan bahasa Inggeris yang disingkatkan. Skripnya terdiri daripada beberapa arahan. Arahan adalah beberapa perkataan yang dipisahkan dengan ruang kosong.

```
 kata1 kata2 kata3 ... kataN
```

Perkataan pertama adalah nama kepada perintah (bergantung kepada pengatur cara) manakala yang selebihnya adalah argumen-argumen.

```
 namaPerintah arg1 arg2 ... argN 
```

Sebagai contoh,

```
set x 14

```

mempunyai 2 argumen.

### Simbol-simbol dengan tujuannya dalam Tcl

| Simbol | Kegunaan |
| --- | --- |
| `\` | Mengelakkan ruang kosong daripada memisahkan argumen |
| `[]` | Sebagai sub-arahan |
| `;` | Memberi isyarat permulaan arahan baru |
| `#` | Memberi isyarat yang barisan tersebut adalah komen |
| `$` | Bertindak sebagai alamat untuk sesuatu pembolehubah untuk penggantian masuk |
| `""`atau`{}` | * Mengkelompokkan argumen
* Perbezaan `""` dengan `{}`
1. `""` membenarkan penggantian masuk dalam mengkelompokkan argumen, manakala `{}` sebaliknya.
2. `{}` boleh diletak berdekatan manakala `""` tidak boleh.
 |
|

### Tatacara dalam TCL

Tatacara adalah arahan-arahan dalam TCL. Ia boleh disamakan dengan fungsi dalam C. Tatacara ditulis seperti berikut:

```
proc namaTatacara {arg1 arg2 ... argn} {
 #arahan-arahan diletakkan di sini
}

```

Cara pemanggilan tatacara di dalam skrip TCL adalah seperti berikut:

```
 namaTatacara arg1 arg2 ... argn
```

Tatacara boleh juga menerima argumen yang merupakan tatacara yang lain. Contoh:

```
 tatacara1 [tatacara2 arg1 arg2 ... argn]
```

Atur cara "Indahnya Dunia!"
---------------------------

Skrip:

```
puts "Indahnya Dunia!"

```

atau

```
puts {Indahnya Dunia!}

```

akan menghasilkan output yang berikut:

```
 Indahnya Dunia!
```

Menggunakan tatacara untuk atur cara "Indahnya Dunia!"

```
proc indahDunia {} {
 set ayat "Indahnya Dunia!"
 puts $ayat
}

indahDunia

```

Lihat juga
----------

* Tk
* tclsh
* Bahasa tafsiran
* Bahasa skrip

Pautan Luar
-----------

* scriptics
* Tcl Tutorial
* Tcl Developer Xchange
* Hobbs
* Laird
* SCO
* Virden

| * l
* b
* s
Bahasa pengaturcaraan |
| --- |
| 
* Perbandingan
* Glosari

 |
| 
* ALGOL
* APL
* Ada
* BASIC
* C
* C++
* C#
* COBOL
* Common Lisp
* Eiffel
* FORTH
* Fortran
* Haskell
* Java
* JavaScript
* Jython
* LISP
* LOGO
* Mesa
* Modula-2
* Oberon
* OCaml
* Objective-C
* Perl
* PHP
* Prolog
* PL/I
* Pascal
* PostScript
* Python
* Ruby
* Scheme
* Smalltalk
* SQL
* Tcl
* Visual Basic

 |
| 
* Kategori Kategori
* List-Class article Senarai

 |
CD
Single V
**Thanks!** (Bahasa Melayu:**Terima Kasih**) ialah single pertama dari kumpulan duo Hello! Project, GAM. Ia Dipasarkan pada 13 September 2006 dibawah label hachama dengan nombor katalog HKCN-50037. Single V pula dipasarkan pada 20 September 2006 dibawah label yang sama dengan no. katalog HKBN-50073.

**Thanks!** adalaj lagu penutup untuk filem Sukeban Deka: Code Name = Asamiya Saki.

Penerbit
--------

**Thanks!**

* Pencipta Lagu & Penulis Lirik: Tsunku
* Penyusunan: Nishida Masafumi

**Shinkirou Romance**

* Pencipta Lagu & Penulis Lirik: Tsunku
* Penyusunan: Hashimoto Yukari

Senarai Lagu CD
---------------

1. Thanks!
2. 蜃気楼ロマンス (Shinkirou Romance)
3. Thanks! (Instrumental)

Senarai Lagu DVD
----------------

1. Thanks!
2. Thanks! (Close-up Ver.)
3. メイキング映像 (Making of)

Kedudukan dalam carta Oricon dan Jumlah jualan
----------------------------------------------

| Is | Se | Ra | Kha | Jum | Sab | Ahad | Kedudukan | Jualan |
| --- | --- | --- | --- | --- | --- | --- | --- | --- |
| - | 2 | 3 | 5 | 5 | 6 | 8 | 5 | 24,852 |
| 8 | 16 | 17 | 26 | 19 | 22 | 17 | 17 | 5,485 |
| 17 | 37 | 45 | 41 | 39 | 29 | 30 | 37 | 2,717 |
| 31 | - | - | - | - | - | - | 63 | 1,419 |
| -- | - | - | - | - | - | - | 93 | 861 |
| -- | - | - | - | - | - | - | 114 | 667 |
| -- | - | - | - | - | - | - | 177 | 476 |

* **Jumlah Jualan:** 36,477
**Jerman Barat** (dalam Bahasa Jerman ***Westdeutschland***) merupakan nama biasa untuk **Republik Persekutuan Jerman** (dalam Bahasa Jerman ***Bundesrepublik Deutschland***), sejak penubuhannya pada 23 Mei 1949 hingga 2 Oktober 1990, sebelum lima buah negeri bekas Republik Demokratik Jerman (Jerman Timur) bergabung dengannya sejak 3 Oktober 1990. Selepas itu, Republik Persekutuan Jerman, yang kini dianggotai oleh kesemua 16 negeri, hanya dipanggil **Jerman**.

Jerman Barat dan Berlin Barat (hijau), selepas penyertaan Saarland pada tahun 1957, selepas penyertaan 5 buah negeri bekas Jerman Timur dan Berlin Timur pada tahun 1990
Pada tahun 1957, Saarland menyertai Jerman Barat. Jerman Barat, yang merupakan sebahagian daripada negara Bangsa Jerman kekal sama selepas proses Penyatuan semula Jerman, selain daripada keluasan dan bilangan penduduk menambah kira-kira 25%. Selepas penggabungan ini, Jerman meneruskan dasar-dasar pembangunan awalnya, mengekalkan keahliannya dalam pertubuhan antarabangsa termasuk pakatan Barat seperti Kesatuan Eropah (EU) dan Pertubuhan Perjajian Atlantik Utara (NATO). Semasa zaman Perang Dingin, selepas tiga buah negeri Jerman yang berlainan didirikan di Zon Pendudukan Perikatan, Republik Persekutuan yang merupakan satu-satunya negeri Jerman yang merdeka dan demokratik menuntut mandat eksklusif terhadap seluruh Jerman, serta menganggapnya sebagai *Reich* Jerman baru yang diaturkan semula secara demokratik. Hal ini bermaksud, Jerman Barat mahu memikul tanggungjawab bagi kesan-kesan peperangan, dan juga mengekalkan tradisi seperti kod lesen kereta antarabangsa *D* yang khusus untuk Jerman yang diperkenalkan pada tahun 1910.

Asas kedudukan berpengaruh Jerman pada hari ini dibentuk sewaktu zaman *Wirtschaftswunder* atau Keajaiban Ekonomi sekitar 1950-an ketika Jerman Barat bangkit daripada kemusnahan teruk akibat Perang Dunia Kedua menjadi ekonomi keempat erbesar di dunia. Canselor pertamanya ialah Konrad Adenauer yang menerajui kerajaan sehingga 1963, bukan sahaja memilih kampung halamannya Bonn sebagai ibu negara sementara (sebab itulah zaman itu dikenali sebagai *Bonner Republik* - Republik Bonn.)bahkan mengukuhkan hubungan dengan Kuasa-kuasa Barat yang lain. Beliau bukan sahaja berjaya mendapatkan keahlian di dalam NATO, bahkan mengasaskan kerjasama yang kini berkembang menjadi EU. Menjelang penubuhan Kumpulan Enam (G6), keahlian Jerman di dalamnya tidak dapat dipertikaikan lagi.

Sejarah
-------

Rencana utama: Sejarah Jerman sejak tahun 1945

Catatan
-------

1. ↑  Bundeszentrale für Politische Bildung

Pautan luar
-----------

|
|  |
| Didahului oleh**Zon Pendudukan Perikatan di Jerman** | **Republik Persekutuan Jerman1949–1956 10 negeri1957–1990 11 negeri**

---

Wujud pada masa yang sama dengan:
Saarland (wilayah perlindungan)1949–1956

---

Wujud pada masa yang sama dengan:
Republik Demokratik Jerman1949–1990 | Diikuti oleh:**Republik Persekutuan Jerman16 negeri sejak 1990** |

|  |  |
| --- | --- |
| Ikon tunas | Rencana berkaitan Jerman ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Dolfin Hidung Botol** (bahasa Inggeris: *Bottlenose Dolphin*) merupakan sejenis dolfin yang paling dikenali ramai. Nama sainsnya *Tursiops truncatus*. Walau bagaimanapun, kajian baru telah menunjukkan sebenarnya terdapat dua spesies dolfin ini, *T. truncatus* dan *T. aduncus*.

Taburan
-------

Dolfin Hidung Botol boleh didapati di hampir semua laut beriklim sederhana dan panas di dunia. Ia cuma tidak pernah dilihat di Lautan Artik dan Antartik.

Ciri
----

Dolfin Hidung Botol adalah haiwan mamalia berdarah panas, melahirkan anak, menjaga anak, dan mempunyai bulu di badan. 

Dolfin Hidung Botol berwarna kelabu, dari kelabu tua di di bahagian atas berhampiran sirip dorsal sehinggalah kelabu muda hampir putih di bahagian bawah. Ini membuatkan ia sukar dikesan dari atas dan bawah ketika berenang. Rahang atas dan bawahnya yang memanjang ke depan, dipanggil rostrum, memberikan namanya "hidung botol". Hidung sebenarnya ialah lubang sembur di atas kepalanya.

Jantung Dolfin Hidung Botol terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai mamalia, Dolfin Hidung Botol melahirkan anak. Tempoh bunting adalah kira-kira 12 bulan. Selepas anaknya lahir, dolfin ini akan menjaga anaknya sehingga mampu berdikari, iaitu sehingga 6 tahun.

Pengekalan
----------

Dolfin Hidung Botol secara keseluruhannya tidak merupakan haiwan terancam, cuma di beberapa tempat tertentu, jumlahnya telah berkurang akibat pencemaran dan kekurangan sumber makanan. Dolfin Hidung Botol seperti semua dolfin lain merupakan haiwan yang dilindungi dan memerlukan lesen pemburuan.

Rujukan
-------

 1. ↑  "JABATAN HIDUPAN LIAR SABAH" (PDF). Diarkibkan daripada yang asal (PDF) pada 2011-11-11. Dicapai pada 2013-01-10.

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***Lumba-lumba hidung botol biasa***. |

* Dolfin

  


| Senarai mamalia |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |